**Tarjouspyyntö talvikunnossapidosta kalenterivuosille 2024–2026**

Tarjouspyynnön kohteena ovat Hailuodon kunnan alueella sijaitsevien

* kaavateiden auraus/linkous ja liukkaudentorjunta sekä kaava-alueen pihateiden linkous
* kunnan omien kiinteistöjen piha-alueiden ja niiden liittymien auraus/linkous, liukkaudentorjunta sekä hiekoitushiekan keräys,
* Marjaniemen satama-alueen ja Riutantien talvikunnossapito.

Talvikunnossapito käsittää teiden osalta aurausviitoituksen asennuksen, kaavateiden ja piha-alueiden lumen ja sohjon poiston sekä liukkaudentorjunnan ja lisäksi piha-alueiden hiekoitushiekan poiston.

**Tarjottavat alueet**

Kaavatiet:

Sintantie, Metsäkuja, Ojakuja, Marjakuja sekä osa Kaunakaupungintiestä, jotka sijaitsevat Kirkonkylän rakennuskaava-alueella. Kaava- ja pihateiden yhteispituus on n. 1,9 km.

Pihat ja niiden liittymät:

Piha-alueita on 13 kpl (Rentukka, Juolukka, Saarenkartano, Ojavilikki, Kentänkulma, Kunnari, Mäntyvilikki I, Kunnanvirasto, Kuntapankki, Koulukeskus, Päiväkoti, Tori, Jäteasema) ja niiden yhteispinta-ala on n. 2,7 ha. Lämpökeskuksen piha-alue ei kuulu enää aluekokonaisuuteen.

Marjaniemi:

Kalahallin piha-alue, Marjaniemen satama-alue sekä Riutantie

**Tarjouksen voi jättää yhdestä tai useammasta alueesta.**

Tarjouspyyntö lähtöaineistoineen on julkaistu Hailuodon kunnan verkkosivuilla <https://hailuoto.fi/tarjouspyynnot/>

**Tarjousten on oltava Hailuodon kunnassa viimeistään ke 15.11.2023 klo 14:00.**

Hailuodon kunta

Tekniset palvelut

Luovontie 176

90480 Hailuoto